Die Vredefort-koepel is een van die grootste impakkraters op Aarde. Dit is geleë in die provinsie van die Vrystaat in Suid-Afrika, met die dorp Vredefort wat in die krater gevestig is. Daar word ook na die koepel verwys as die Vredefortkrater. In 2005 is die Vredefort-koepel by die lys van Wêrelderfenisgebiede van Unesco gevoeg vir die estetiese en wetenskaplike waarde van die gebied.
Die Vredefort-kratergebied (27° 0′ S, 27° 30′ O) is een van die min multi-ring impakkraters op aarde, alhoewel hulle algemeen voorkom op die maan. Geologiese prosesse soos erosie en tektoniese prosesse, het die meeste van die multi-geringde kraters op aarde verwoes. Die "krater" wat op die oppervlak sigbaar is, is egter nie die oorspronklike krater nie, maar die wortelsone van die impakkrater, aangesien die oorspronklike krater al lankal deur erosie verwyder is. Die impak het die kwartsietlae van die Sentrale Rand Groep en die Wes-Randgroep van die Witwatersrand Supergroep regop gekeer in hierdie area (op plekke selfs laat oorhel), wat dan weerstand gebied het teen verwering en erosie. Hierdie positiewe verweerde landskap is dus die krater wat op die oppervlak gesien kan word.
Daar is oorspronklik gedink dat die koepel in die middel van die krater gevorm is deur 'n vulkaniese uitbarsting, alhoewel daar in die middel 1990's bewyse onthul is dat daar 'n reuse boliede-impak plaasgevind het in die gebied.
Kaapse floraryk beskermde gebiede • Fossiele Hominiedterreine in Suid-Afrika (Wieg van die Mensdom • ǂKhomani kulturele landskap • Makapansgat • Taung-kind • iSimangaliso-vleilandpark • Mapungubwe kulturele landskap • Richtersveld Kulturele en botaniese Landskap • Robbeneiland • uKhahlamba / Drakensberge Park • Vredefort-koepel
Ontsluit van "https://af.wikipedia.org/w/index.php?title=Vredefort-koepel&oldid=1571300"
Die bladsy is laas op 12 Julie 2017 om 06:40 bygewerk.